CELEX: 22020D0295
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 276/2019, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2020/295]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/5
               
            
         EEE JUNGTINIO KOMITETO SPRENDIMAS
         Nr. 276/2019
         2019 m. gruodžio 13 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2020/295]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2019 m. birželio 17 d. Komisijos įgyvendinimo direktyva (ES) 2019/990, kuria iš dalies keičiamas Tarybos direktyvos 2002/55/EB 2 straipsnio 1 dalies b punkte, Tarybos direktyvos 2008/72/EB II priede ir Komisijos direktyvos 93/61/EEB priede pateiktas genčių ir rūšių sąrašas (1);
                  
               
                     (2)
                  
                  
                     šis sprendimas susijęs su teisės aktais dėl fitosanitarijos klausimų. Teisės aktai dėl fitosanitarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (3)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo III skyriuje 12 punktas (Tarybos direktyva 2002/55/EB) papildomas šia įtrauka:
            
                        „—
                     
                     
                        
                           32019 L 0990: 2019 m. birželio 17 d. Komisijos įgyvendinimo direktyva (ES) 2019/990 (OL L 160, 2019 6 18, p. 14).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo direktyvos (ES) 2019/990 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 160, 2019 6 18, p. 14.
         
            (*1)  Konstitucinių reikalavimų nenurodyta.